**Rita Hayworth** (født **Margarita Carmen Cansino** 17. oktober 1918 i New York, død 14. mai 1987 i samme by) var en amerikansk skuespillerinne og danserinne. Hun spilte i filmer som *Bryllupsdansen* (1941), *Modellen* (1944), *Gilda* (1946), *The Lady from Shanghai* (1947) og *Sadie Thompson* (1953). Hayworth har en stjerne på Hollywood Walk of Fame. I 1999 ble hun kåret til tidenes 19. største kvinnelige filmlegende av Det amerikanske filminstituttet.

Tidlig liv
----------

Hayworths far, Eduardo Cansino, utvandret fra Spania i 1913. Både han og hans far var dansere. Rita Hayworth opptrådte sammen med sin far som danser i ulike forestillinger fra hun var 12 år gammel.

Karriere
--------

Ved en forestilling satt Winfield Sheehan, en av sjefene for Fox Film Corporation, blant publikum. Hayworth signerte en seks måneders kontrakt med filmselskapet i februar 1935. Hun kalte seg Rita Cansino og spilte noen mindre roller i filmer, før kontrakten opphørte. Hennes første ektemann, Edward C. Judson, skaffet henne en ny filmkontrakt, denne gang med Columbia Pictures. Hun fikk artistnavnet Rita Hayworth ved å bruke morens pikenavn som sitt nye etternavn.

Hayworth spilte flere mindre roller i filmer, før hun fikk en birolle i dramafilmen *Bare engler har vinger* (1939), med Cary Grant og Jean Arthur i hovedrollene. Hun spilte mot James Cagney og Olivia de Havilland i den romantiske komedien *Blond og farlig* og mot Tyrone Power og Linda Darnell i dramafilmen *Blod og sand* (begge fra 1941). Hayworth spilte mot Fred Astaire i musikalkomediene *Bryllupsdansen* (1941) og *Orkideer til Maria* (1942) og mot Gene Kelly i filmmusikalen *Modellen* (1944). Populariteten hennes økte ytterligere med rollen som femme fatale i film noiren *Gilda* (1946).

Hayworth spilte deretter i filmer som *The Lady from Shanghai* (1947), *Salome* og *Sadie Thompson* (begge fra 1953) og *Pal Joey* (1957). I begynnelsen av 1960-årene ble hun rammet av Alzheimers sykdom, som var med på å begrense livet hennes. Hayworth medvirket dog i filmer som *Det store Wild West Show* (1964), *Sammensvergelsen* (1965) og *Djevleblomsten* (1966). Hennes siste film var westernfilmen *Gangsterpresten* (1972). Hayworth fikk en stjerne på Hollywood Walk of Fame i 1960. I 1999 ble hun kåret til tidenes 19. største kvinnelige filmlegende av Det amerikanske filminstituttet.

Privatliv
---------

Hayworth var gift fem ganger. Hennes første ektemann var Edward C. Judson, som hun var gift med fra 1937 til 1942. I 1943 giftet Hayworth seg med Orson Welles. De fikk en datter, men ble skilt i 1947. Året etter, på sin første reise til Europa, traff Hayworth prins Aly Khan, som var sønn av den muslimske lederen Aga Khan III. De giftet seg i 1949 og fikk en datter, prinsessen Yasmin Aga Khan (født 28. desember 1949). Ekteskapet tok slutt i 1951. Fra 1953 til 1955 var Hayworth gift med sangeren Dick Haymes og fra 1958 til 1961 med filmprodusenten James Hill.

Filmografi (utvalg)
-------------------

* 

* 1946 – *Gilda*
* 

* 1972 – *Gangsterpresten*

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Rita-Hayworth, besøkt 9. oktober 2017[Hentet fra Wikidata]
2. 1 2   Gemeinsame Normdatei, GND-ID 118547402, besøkt 14. oktober 2015[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Munzinger Personen, Munzinger IBA 00000002374, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Gemeinsame Normdatei, besøkt 30. desember 2014[Hentet fra Wikidata]
7. 1 2   The Peerage person ID p58607.htm#i586068, besøkt 7. august 2020[Hentet fra Wikidata]
8. ↑   www.myheritage.es[Hentet fra Wikidata]
9. 1 2   The Peerage[Hentet fra Wikidata]
10. ↑  Leaming, Barbara (1989). *If This Was Happiness: A Biography of Rita Hayworth* **(engelsk)**. Viking. s. 36. ISBN 0-670-81978-6.
11. ↑  «Rita Hayworth» **(engelsk)**. Hollywood Chamber of Commerce. Arkivert fra originalen 3. april 2016.
12. ↑  «AFI's 100 Years...100 Stars» **(engelsk)**. Det amerikanske filminstituttet. Arkivert fra originalen 25. oktober 2014. Besøkt 1. august 2016.

Eksterne lenker
---------------

* (en) Rita Hayworth på Internet Movie Database Rediger på Wikidata

* (no) Rita Hayworth hos Filmfront Rediger på Wikidata

* (sv) Rita Hayworth i Svensk Filmdatabas Rediger på Wikidata

* (da) Rita Hayworth på Filmdatabasen Rediger på Wikidata

* (da) Rita Hayworth på Scope Rediger på Wikidata

* (fr) Rita Hayworth på Allociné Rediger på Wikidata

* (en) Rita Hayworth på AllMovie Rediger på Wikidata

* (en) Rita Hayworth hos Turner Classic Movies Rediger på Wikidata

* (en) Rita Hayworth hos Rotten Tomatoes Rediger på Wikidata

* (en) Rita Hayworth hos TV Guide Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** Munzinger (iba) **·** MusicBrainz **·** Discogs
 |